Imrich Chlamtac

Imrich Chlamtac (* 1949, Zlaté Moravce) je americký informatik. 

V súčasnosti je prezidentom EAI – Európskej aliancie pre inovácie, súkromnej neziskovej organizácie, ktorá organizuje konferenciehttps://eai.eu/#!/publish/conferences a vytvára otvorenú výskumnú komunitu, ktorá podporuje profesionálny rozvoj a prináša výskum a jeho výsledky na trh. Predtým pôsobil ako predseda CREATE-NET – medzinárodného centra výskumu a vývoja, zaoberajúceho sa oblasťami počítačových a telekomunikačných sietí.

Vzdelanie
Je držiteľom doktorátu z počítačových vied z University of Minnesota (1979), má aj bakalársky a magisterský titul z matematiky na univerzite v Tel Avive (1977).

Je čestným profesorom Univerzity v Trente, univerzity v Tel Avive. Pôsobil na Bostonskej univerzite a univerzite v Massachusets.

Výskum a vývoj
Jeho vynález konceptu svetelnej cesty sa stal základným mechanizmom smerovania vlnovej dĺžky, čo je základnom dnešných optických WDM sietí. Na základe svojich vedeckých úspechov bol v roku 1993 zvolený za člena asociácie IEEE za jeho prácu na protokoloch prístupu ad hoc.

Ako prvý zaviedol základné koncepty multishop networking, objasňujúc problematiku medzikanálových konfliktov, skrytých problémov na termináloch smerovania a vysielania. V roku 1997 sa stal členom združenia Association for Computing Machinery (ACM) pre zavedenie konceptu lighpaths, svetelných, resp. optických ciest.https://www.cs.umn.edu/sites/cs.umn.edu/files/SoundByteS08.pdf

Publikácie
Je autorom vyše 400 vedeckých článkov.

Je spoluautorom viacerých kníh, vrátane prvej učebnice LAN sietí,W. R. Franta, Imrich Chlamtac, Local Networks: Motivation, Technology and Performance, The Free Press, New York, NY, 1981 knihy Bezdrôtové a mobilné sieťové architektúry,Yi-Bing Lin, Imrich Chlamtac, Wireless and Mobile Network Architectures, John Wiley & Sons, 2000 ktorá je odporúčaná editorom siete IEEE, ako aj bestselleru medzi inžinierskymi knihami Širokopásmové služby pre podniky a komunity.Imrich Chlamtac, Ashwin Gumaste, Csaba Szabo (Editors), Broadband Services to Businesses and Communities , John Wiley & Sons, 2004

 Referencie 

Externé odkazy
 Partial list of publications of Imrich Chlamtac on the DBLP server 

Kategória:Narodenia v 1949
Kategória:Slovenskí informatici
Kategória:Osobnosti zo Zlatých Moraviec
Kategória:Informatici USA